**ПРИЛОГ 4:**

**УГОВОР О ПРУЖАЊУ УСЛУГА ФИНАНСИЈСКЕ РЕВИЗИЈЕ ОДНОСНО АНГАЖОВАЊУ НА ОБАВЉАЊУ УГОВОРЕНИХ ПОСТУПАКА У ВЕЗИ СА ФИНАНСИЈСКИМ** **ИНФОРМАЦИЈАМА ТЕМПУС ПРОЈЕКТА**

„ Development of higher education and society by creating a collaborative environment in the field of arts and media through regional student partnership in production of audio/video content, StudAVP“

Закључен у Београду дана --------------------- 2016. године, између:

1. Универзитета уметности у Београду, Косанчићев венац 29, 11000 Београд, Србија, кога заступа ректор, проф. мр Зоран Ерић, ПИБ:100062526, матични број: 07003188 ( у даљем тексту: Наручилац)

и

1. --------------------------------------------------------------------------------------------------------------

----------------------кога заступа ----------------, ПИБ: ---------, матични број: -------------------- (у даљем тексту: Извршилац)

**ПРЕДМЕТ УГОВОРА**

**Члан 1.**

Предмет овог уговора је пружање услуге финансијске ревизије, односно ангажовање на обављању уговорених поступака у вези са финансијским информацијама (у даљем тексту:Услуга) Темпус пројекта „ Development of higher education and society by creating a collaborative environment in the field of arts and media through regional student partnership in production of audio/video content, StudAVP“ број пројекта 544108-TEMPUS-1-2013-RS-TEMPUS-JPCR (у даљем тексту: Пројекат), а по спроведеном поступку прикупљања и избора најповољније понуде по Јавном конкурсу Наручиоца број -------- од дана -------- 2016. године (у даљем тексту: Јавни конкурс), који је спровео Наручилац, у свему према правилима и условима Јавног конкурса и Понуди Извршиоца број ----- од --------- 2016. године (у даљем тексту: Понуда).

Правила Јавног конкурса и Понуда из става 1. овог члана чине саставни део овог уговора.

**Члан 2.**

Услуга се извршава у оквиру радног пакета 8/8.6 (External Auditing) као резултат обавезе Наручиоца да за све пројекте којима координира из конкурсног рока EACEA/35/2012, а који су одобрени и финансирани од стране Извршне агенције за програме сарадње у oбласти образовања, медија и културе (у даљем тексту: Извршна агенција) поднесе екстерни ревизорски извештај за све финансијске документе и приложене рачуне заједно са завршним извештајем о реализацији Пројекта.

**Члан 3.**

Наручилац и Извршилац ће у циљу реализације овог уговора, потписати Писмо о ангажовању (Engagement Letter for the Report of Factual Findings on the Final Financial Report) које је саставни део документа „Упутство за писање извештаја о налазима чињеничног стања финалног финансијског извештаја“ (Guidance Notes Report of Factual Findings on the Final Financial Report Type II, у даљем тексту: Упутство), прописаним од стране Извршне агенције, а који чине саставни део овог уговора.

**ОБАВЕЗЕ ИЗВРШИОЦА**

**Члан 4.**

Извршилац се обавезује да:

1. изврши Услугу у складу са Законом о ревизији („Службени гласник РС“ број 62/2013) и другим релевантним позитивним прописима Републике Србије, Међународним стандардима ревизије, посебно Међународним стандардом ревизије 4400 „Ангажмани за обављање договорених поступака у вези са финансијским информацијама“, Етичким кодексом за професионалне рачуновође, правилима ТЕМПУС програма за реализацију пројеката, садржаним у документима као што су: Gidelines for the Use of the Grant (Tempus IV Sixth call for proposals no. EACEA/23/2012), Упутство, Frequently Asked Questions on Project Management (Tempus IV Projects selected under the Sixth Call for Proposals in the 2013 Selection Round, Reference Number: EACEA 35/2012 која су доступна <http://eacea.ec.europa.eu/tempus/beneficiaries/beneficiaries_tempus4_2013_en.php>, на које Наручилац овим упућује Извршиоца ради упознавања њихове садржине, а која представљају саставни део овог уговора;
2. у року од пет радних дана од потписивања овог уговора достави план извођења Услуге, односно динамике извршења Услуге од момента закључења овог уговора до предаје Извештаја;
3. благовремено изврши преглед евиденција и документације Наручиоца, према плану и динамици извођења Услуге ;
4. са Наручиоцем сарађује у духу највишег поверења;
5. по потреби и у договору са Наручиоцем усклади план и динамику извршења Услуге од момента закључења Уговора до момента предаје Извештаја;
6. без одлагања обавести Наручиоца о свакој ситуацији која би могла да отежа, угрози или онемогући извршење Услуге;
7. све поступке који претходе састављању Извештаја и састављање Извештаја, односно преузете обавезе, изврши у складу са регулативом наведеном у ставу 1. тачка 1. овог члана, правилима струке и са пажњом доброг стручњака;
8. састави Независни извештај о налазима чињеничног стања – тип II (Independent Report of Factual Findings – Type II (у даљем тексту: Извештај), који је саставни део Упутства и чију форму је прописала Извршна агенција;
9. достави Извештај на енглеском језику, у три примерка, на адресу Наручиоца, најкасније шездесет (60) дана од дана закључења Уговора;
10. по извршењу услуге састави обрачун потрошених сати по члановима ревизорског тима и испостави коначни рачун који ће гласити на уговорени износ;
11. сноси последице за све пропусте и непоступања у складу са преузетим обавезама.

Извршилац није одговоран за штету која може настати кривицом Наручиоца услед кашњења у давању података и потребне документације за обављање послова из члана 1. овог уговора, односно послова из става 1. овог члана.

Извршилац неће бити одговоран за другу штету насталу услед чињења или пропуштања Наручиоца учињеног са намером или крајњом непажњом.

**ОБАВЕЗЕ НАРУЧИОЦА**

**Члан 5.**

Наручилац се обавезује да:

1. благовремено омогући Извршиоцу увид у књиговодствене податке, пословне књиге, обрачуне и другу релевантну документацију потребну за извршење Услуге;
2. у радно време обезбеди Извршиоцу приступ и коришћење пословних просторија за обављање уговорених поступака, као и да стави на располагање одговарајућу опрему и запослене;
3. уговорени износ накнаде за пружене Услуге уплати на текући рачун Извршиоца број -------------------------------------- , који се води код банке ------------------------------------------ на начин предвиђен овим уговором.

Руководство Наручиоца је одговорно за састављање и истинито приказивање финансијских информација, односно финансијских извештаја који се односе на Пројекат из члана 1. овог уговора.

**СТРУКТУРА РЕВИЗОРСКОГ ТИМА И ПЛАНИРАНИ БРОЈ САТИ АНГАЖОВАЊА**

**Члан 6.**

На обављању послова из члана 1. и у складу са чланом 4. овог уговора биће ангажован ревизорски тим са следећом структуром и планираним бројем сати за обављање ревизије, по члановима ревизорског тима:

* ---------------------------------------- ------ сати
* ---------------------------------------- ------ сати
* ---------------------------------------- ------ сати

Планирани број сати ангажовања ревизорског тима је процењен на основу информација које су биле расположиве Извршиоцу у тренутку потписивања овог уговора. Коначан број реализованих сати ангажовања ревизорског тима може да одступа од првобитно планираног услед догађаја и околности који нису били познати приликом потписивања овог уговора.

**ЦЕНА**

**Члан 7.**

Накнада за извршење Услуге одређена је Понудом Извршиоца број ---------- од --------- 2016. године, по позиву Наручиоца Јавни конкурс број --------- од --------- 2016. године и износи ---------------- (словима: ------------ и ------- ) динара без обрачунатог пораза на додату вредност (без ПДВ-а).

Уговорена цена из става 1. овог члана је фиксна и представља прорачун са изричитим јемством.

**НАЧИН И УСЛОВИ ПЛАЋАЊА**

**Члан 8.**

Извршилац се обавезује да Наручиоцу, одмах по потписивању овог уговора, достави предрачун са ценом пружања услуге без ПДВ-а, са исказаним ПДВ-ом и укупан вредност са ПДВ-ом.

На основу предрачуна Наручилац ће извршити ослобађање од ПДВ-а у надлежном министарству.

Потписан и оверен образац Потврде о пореском ослобођењу (ППО-ПДВ), Наручилац ће доставити Извршиоцу.

Извршилац је дужан да изда фактуру у којој је исказана цена без ПДВ-а, са напоменом да је услуга ослобођена од плаћања ПДВ-а, а у складу са ППО-ПДВ обрасцем који му је доставио Наручилац.

**РОК И МЕСТО ИЗВРШЕЊА УСЛУГЕ**

**Члан 9.**

Извршилац се обавезује да Услугу изврши најкасније у року од 60 дана од дана закључења овог уговора.

Извршилац је сагласан да се по закључењу овог уговора, гаранција која је дата у виду менице и меничног овлашћења за озбиљност понуде, са истим достављеним инструментима, пренамењује у гаранцију за добро извршење посла, у истом износу, а у трајању од три године од момента предаје ревизорског извештаја, у складу са условима датим у Јавном конкурсу број ---------- од ---------- 2016. године.

Гаранција за добро извршење посла се активира у случају да Извршилац прекорачи рок или не изврши услугу на начин како је дао у понуди, односно да је својом доказаном кривицом изазвао кашњење или било коју другу штету која није уговорена или дата понудом.

Неискоришћена меница са меничним овлашћењем враћа се извршиоцу по истеку рока који је дефинисан овим уговором, а што се констатује записником о примопредаји менице потписаним од стране овлашћених лица.

**ОДРЕДБЕ ПОВЕРЉИВОСТИ**

**Члан 10.**

Све информације и документација коју Наручилац учини доступним Извршиоцу за потребе извршења Услуге, сматрају се поверљивим, односно представљају пословну тајну Наручиоца.

Итвршилац се обавезује да добијене податке и информације користи искључиво за потребе извршења Услуге и не може их саопштити трећим лицима, осим у случајевима криминалних радњи, у случају примене прописа који регулишу спречавање прања новца и финансирање тероризма, у преткривичним или кривичним поступцима као и када њихово достављање писаним путем затражи суд у поступку који води.

Извршилац се обавезује на поверљивост и чување пословне тајне и после истека овог уговора.

**ОСТАЛЕ ОДРЕДБЕ**

**Члан 11.**

Овај уговор се може раскинути у следећим случајевима:

* ако Извршилац не изврши Услугу по предвиђеним стандардима, правилима струке и у року, а према Понуди број ------ од ------- и условима из овог уговора;
* уколико се, услед непредвиђених околности у моменту закључења овог уговора, не може остварити сврха, или не може извршити предмет овог уговора;
* споразумом уговорних страна.

**Члан 12.**

Уговорна страна која не поштује одредбе овог уговора одговара за штету причињену другој уговорној страни, у складу са законом.

**Члан 13.**

Све евентуалне спорове који настану у вези са овим уговором уговорне стране ће решавати споразумно.

Уколико се спор не може решити споразумно, уговара се надлежност стварно надлежног суда у Београду.

**Члан 14.**

Свака измена и допуна овог уговора треба да буде сачињена у писаној форми Анекса Уговора и захтева сагласност обе стране.

**Члан 15.**

Уговор је сачињен у шест (6) истоветних примерака, од којих четири (4) за Наручиоца и два (2) за Извршиоца.

Уговор се сматра закљученим даном потписивања обе уговорне стране.

Прилог:

1. Понуда Извршиоца број ---------- од ---------- 2016. године
2. Упутство за писање извештаја о налазима чињеничног стања финалног финансијског извештаја (Guidance Notes Report of Factual Findings on the Final Financial Report (Type II) са Писмом о ангажовању („Engagement Letter for the Report of Factual Findings on the Final Financial Report)
3. Правила Темпус пројекта прописана од стране Европске Комисије дата у документима Guidelines for the Use of the Grant (Tempus IV Sixth call for proposals no.EACEA/35/2012), Frequently asked questions on project management (Tempus IV Projects selected under the Sixth Call for Proposals in the 2013 Selection Round, Reference Number: EACEA/35/2012).

Остала документа доступна на:

<http://eacea.ec.europa.eu/tempus/beneficiaries/beneficiaries_tempus4_2013_en.php>,

Универзитет уметности у Београду ----------------------------------------

--------------------------------------------- -------------------------------------------

Р е к т о р -----------------------

проф. мр Зоран Ерић ----------------------------------------------